
Merck מדווחת על צמיחה דו ספרתית 
ברבעון השלישי 2021:

מכירות הנטו של הקבוצה עלו ב- 11.8% לעומת הרבעון המקביל אשתקד
***
החברה מעלה את תחזיותיה הכספיות לשנת 2021
קבוצת Merck, חברה רב לאומית מובילה בתחומי המדע והטכנולוגיה, שהמטה שלה יושב בגרמניה ונסחרת בבורסה הגרמנית, מדווחת הבוקר (חמישי, 11בנובמבר 2021) על תוצאותיה הכספיות לרבעון שלישי 2021, עם צמיחה דו ספרתית המונעת על ידי תוצאות שלושת הסקטורים המובילים של הקבוצה: בריאות, מדעי החיים, אלקטרוניקה. 
מכירות הנטו של הקבוצה עלו ב- 11.8% ל- 5 מיליארד אירו, לעומת הרבעון המקביל אשתקד, תזרים המזומנים התפעולי עלה ב -25.3%  ל-1.5 מיליארד אירו; החוב הפיננסי נטו ירד ל-9.3 מיליארד אירו. 
EBITDA pre, האינדיקטור הפיננסי החשוב ביותר לניהול העסקים התפעוליים, הגיע ל-1.6 מיליארד אירו. ה- EBITDA pre, ירד ב-8.7% בהשוואה לרבעון השלישי של 2020, עקב הכנסה של 365 מיליון אירו מהיפוך הפרשה ברבעון המקביל אשתקד. ללא סעיף חריג זה, ה- EBITDA pre, היה עולה ב-16.2% בהשוואה לתקופה המקבילה אשתקד.
Merck מעדכנת ומעלה את התחזית הכספית לשנת 2021: צופה כי המכירות נטו של הקבוצה יעמדו על סך שבין 19.3 מיליארד אירו ל-19.85 מיליארד אירו התחזית ל- EBITDA pre עלתה ל-6.0 מיליארד אירו עד 6.3 מיליארד אירו.
מגזר התרופות של החברה, מהווה את חברת הביוטכנולוגיה הגדולה באירופה ומייצר את תרופת הרביף לטיפול בטרשת נפוצה, אשר פותחה  על-ידי אינטר-לאב הישראלית (לשעבר אינטרפרם) ומתחרה בקופקסון של טבע. אינטר-לאב היא מרכז המו"פ של מגזר התרופות של Merck בישראל. מכירות הרביף עמדו ברבעון השני 2021 על 247 מיליון אירו.
בלן גאריחו, יו"ר הדירקטוריון ומנכ"ל Merck אמרה בהתייחס לתוצאות:  "הרבעון השלישי היה רבעון נוסף של צמיחה רווחית חזקה עבור Merck, כאשר כל שלושת המגזרים העסקיים וכל האזורים תרמו לתוצאות. שלושת מנועי הצמיחה הגדולים שלנו, בריאות, מדעי החיים ואלקטרוניקה פעלו בצורה מעולה ואפשרו לנו להעלות את התחזית שלנו לשנת 2021 כולה".
פעילות מו"פ בישראל

אינטר-לאב היא  מרכז המו"פ של מגזר התרופות של Merck בישראל וחלק בלתי נפרד מארגון המחקר העולמי של החברה. החברה המנוהלת על ידי רג'ין שבח, זוקפת לזכותה את אחד ההישגים המשמעותיים ביותר בעולם הביוטכנולוגיה – פיתוח הרביף, אחת התרופות המתקדמות בעולם לטיפול בטרשת נפוצה.
מדעני אינטר- לאב עוסקים, בשיתוף קבוצות מחקר של החברה האם בעולם, בחקר תאים ונוגדנים ובפיתוח טכנולוגיות לגילוי ופיתוח תרופות חדשניות בתחומי האונקולוגיה, האימונולוגיה החיסונית  והאימונו-אונקולוגיה. ב 2012 הושקה באינטר-לאב החממה הביוטכנולוגית הראשונה מסוגה בישראל, במטרה להשקיע ולקדם את החדשנות בתחום הביו-רפואה בישראל. כיום מארחת החממה מספר חברות סטארט אפ חדשניות. בנוסף, מעורבת אינטר-לאב באיתור מיזמים חדשים באקדמיה ובתעשייה בישראל.

Merck מעסיקה כיום כ-400 עובדים בישראל: בירושלים וברחובות (סיגמא, פתרונות מעבדה), ביבנה (אינטר-לאב), בהרצליה (מרק סרונו, שיווק תרופות) ובקרית גת (ורסום, חומרים אלקטרוניים ופתרונות למוליכים למחצה).

